Diari Oficial de la Generalitat Valenciana


Sumari del DOGV 3533, del 07-07-1999 (1999/6361)

Informació pública i alçament d'actes prèvies a l'ocupació de l'expedient d'expropiació forçosa incoat per a l'execució de les unitats d'execució números 2RA, 2RB ,2RC i 6 del Pla Especial de Protecció i Reforma Interior del Barri de Velluters de València.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3533

Data del DOGV
:   07-07-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/6361


Organisme emissor
:   Institut Valencià de l'Habitatge, SA

Tipus de document
:   Anunci

Informació pública i alçament d'actes prèvies a l'ocupació de l'expedient d'expropiació forçosa incoat per a l'execució de les unitats d'execució números 2RA, 2RB ,2RC i 6 del Pla Especial de Protecció i Reforma Interior del Barri de Velluters de València. [1999/M6361]
  
Per Resolució de 30 de juliol de 1998 (Butlletí Oficial de la Província núm. 196 de 19.08.1998), el conseller d'Obres Públiques, Urbanisme i Transports de la Generalitat Valenciana va aprovar definitivament les modificacions del Pla Especial de Protecció i Reforma Interior (D.E.Q.O.L.) del Barri de Velluters de València, i les iniciatives de programes d'actuació integrada d'execució directa a través de l'Institut Valencià d'Habitatge, SA, en la seua condició d'empresa de la Generalitat Valenciana per a les unitats d'execució UE-0, UE-2RA, UE-2RB, UE-2RC, UE-2RD, UE-6 i UE-15R. La gestió d'aquestes unitats d'execució, mitjançant l'expropiació dels terrenys, correspon a la Generalitat Valenciana, a través de l'Institut Valencià d'Habitatge, SA.
  
Les actuacions públiques contingudes en el desenvolupament del Pla Especial de Protecció i Reforma Interior del Barri de Velluters de València, en la mesura que impliquen privació singular de la propietat privada o de drets o interessos patrimonials legítims es beneficiaran del règim d'urgència als efectes previnguts en la Llei d'Expropiació Forçosa (article 2.4 del Decret 158/1992 i disposició addicional 5ª de la Llei 10/1998, de 28 de desembre, de la Generalitat Valenciana DOGV núm. 3.404).
  
En conseqüència, de conformitat amb l'article 56 del Reglament d'Expropiació Forçosa i 201.2 del Reglament de Gestió Urbanística, se sotmet a informació pública la relació de béns i drets afectats, per tal que fins al moment de l'alçament de l'acta prèvia a l'ocupació es puguen formular per escrit davant l'Institut Valencià de l'Habitatge, SA (Oficina RIVA - Ciutat Vella, carrer de Palma núm. 5, telèfon 90 491 65 22), com a beneficiari de l'expropiació, al·legacions als sols efectes de reparar possibles errades que s'hagen patit en relacionar els béns afectats per la urgent ocupació.
  
Alçament d'actes prèvies a l'ocupació dels béns i drets inclosos en les UE 2RA, annex número I; 2RB annex número II; 2RC annex número III ; UE 6, annex número IV (article 52.3 de la Llei d'Expropiació forçosa).
  
Lloc: Oficina RIVA - Ciutat Vella, carrer de Palma número 5, telèfon 31 942 35 63, sense perjudici que a instància de la propietat i altres interessats que concórreguen es procedisca al reconeixement del bé.
  
Hora: de 09.00 a 14.00 hores de dilluns a divendres; i de 16.00 a 20.00 hores de dilluns a dijous.
  
Dies: 20, 21, 22, 23, 26, 27 , 28, 29 i 30 de juliol
  
Aquest acte serà notificat per cèdula als interessats i la relació quedarà exposada en els taulers oficials, i haurà d'aportar a aquest acte el títol de propietat i últim rebut de contribució, en cas de ser exigible.
  
Es comunica que aquest anunci es publica igualment als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als interessats que figuren com a desconeguts o amb domicili ignorat, i per a aquells que intentada la notificació no s'haguera pogut practicar.
  
València, 29 de juny de 1999.- El gerent de l'Institut Valencià d'Habitatge, SA: Juan Antonio Crehuet Marín.
  
Institut Valencià d'Habitatge, SA.